Kenji Doihara

duimnael
Kenji Doihara (土肥原 賢二, Doihara Kenji, 8 Augustus 1883 – 23 Desember 1948) was 'n Japannese weermagoffisier en oorlogsmisdadiger. As 'n generaal in die Japannese Keiserlike Leër  tydens die Tweede Wêreldoorlog was hy instrumenteel in die Japannese inval in Mantsjoerye.

As 'n toonaangewende intelligensie-offisier het hy 'n sleutelrol gespeel vir die Japannese meganismes wat gelei het tot die besetting van groot dele van China, die destabilisering van die land en die verbrokkeling van die tradisionele struktuur van die Chinese samelewing om reaksie op die Japannese planne te verminder deur hoogs-onkonvensionele metodes te gebruik. Hy het die meesterbrein van die Manchuriese dwelmhandel geword en die borg agter baie onderwêreldaktiwiteite in die Japannese besette China.

Ná die einde van die Tweede Wêreldoorlog is hy vir oorlogsmisdade in die Internasionale Militêre Tribunaal vir die Verre Ooste vervolg. Hy is skuldig bevind, ter dood veroordeel en in Desember 1948 gehang.

Bronne













 Eksterne skakels 

Kategorie:Japannese militariste
Kategorie:Japannese in die Tweede Wêreldoorlog
Kategorie:Geboortes in 1883
Kategorie:Sterftes in 1948